CELEX: 62020CN0020
Language: et
Date: 2020-01-17 00:00:00
Title: Kohtuasi C-20/20: Eelotsusetaotlus, mille on esitanud Conseil d’État (Belgia) 17. jaanuaril 2020 – E. M. T. versus Commissaire général aux réfugiés et aux apatrides

23.3.2020   
            
            
               ET
            
            
               Euroopa Liidu Teataja
            
            
               C 95/19
            
         
      Eelotsusetaotlus, mille on esitanud Conseil d’État (Belgia) 17. jaanuaril 2020 – E. M. T. versus Commissaire général aux réfugiés et aux apatrides
      (Kohtuasi C-20/20)
      (2020/C 95/22)
      Kohtumenetluse keel: prantsuse
      
         Eelotsusetaotluse esitanud kohus
      
      Conseil d’État
      
         Põhikohtuasja pooled
      
      
         Kassaator: E. M. T.
      
         Vastustaja: Commissaire général aux réfugiés et aux apatrides
      
         Eelotsuse küsimused
      
      Kas Euroopa Parlamendi ja nõukogu 26. juuni 2013. aasta direktiivi 2013/32/EL rahvusvahelise kaitse seisundi andmise ja äravõtmise menetluse ühiste nõuete kohta (1) artiklit 46, mille kohaselt peab taotlejal olema õigus tõhusale õiguskaitsele „tema rahvusvahelise kaitse taotluse kohta“ tehtud otsuse vastu, ning Euroopa Liidu põhiõiguste harta artiklit 47, koostoimes eespool viidatud direktiivi 2013/32/EL artiklitega 20 ja 26, tuleb tõlgendada nii, et nendega on vastuolus niisugune riigisisene menetlusnorm nagu 15. detsembri 1980. aasta seaduse välismaalaste riigi territooriumile sisenemise, riigis viibimise ja seal elama asumise ning riigist väljasaatmise kohta artikkel 39/57, milles määratakse hilisema rahvusvahelise kaitse taotluse rahuldamata jätmise otsuse peale edasi kaebamise tähtajaks kümme „kalendripäeva“ alates haldusotsuse teatavaks tegemisest, „kui kaebuse esitab välismaalane, kes asub otsusest teatamise hetkel [sama seaduse] artiklites 74/8 ja 74/9 osutatud konkreetses kohas või on antud valitsuse käsutusse“, eriti kui kaebaja peab pärast eespool nimetatud haldusotsuse teatavaks tegemist apellatsioonimenetluse algatamiseks tasuta õigusabi saajana tegema toiminguid uue õigusnõustaja leidmiseks?
      
         (1)  ELT 2013, L 180, lk 60.